Rikunarita-ORG/Wikinium huggingface dataset:
# शब्द-चिह्न

आधुनिक चीनी वर्ण 'रि', जिसका अर्थ सूर्य अथवा दिन होता है।
**शब्द-चिह्न** या लोगोग्राम (logogram) उस लिपि को कहते हैं जिसमें एक अकेला 'वर्ण' एक पूर्ण शब्द को निरूपित करता है। चीनी भाषा के अधिकांश वर्ण, शब्द-चिह्न हैं। इस लिपि-समूह में कुछ सबसे पुरानी लिपियाँ जैसे चीनी, अफ्रीकाई, मध्य अमेरिकाई आदि आती हैं।
# कवच-हड्डी लिपि

| कवच-हड्डी लिपि  |
| --- |
|  |
| प्रकार | शब्द-चिन्ह |
| काल | कांस्य युग चीन |
| भाषाएँ | पुरानी चीनी |
| संबंधित लिपि(याँ) |
| बाल प्रणालियाँ | चीनी भावचित्र |
|

**कवच-हड्डी लिपि** (चीनी - 甲骨文) चीनी लिपि का सबसे पुराना ज्ञात उदाहरण है। इस लिपि के भाव-चित्र देववाणीय हड्डियां पर मिले हैं — जानवर की हड्डियों एवं कछुओं के कवच के अंदुर्नीय हिस्से पर प्रश्न लिखे जाते थे, और इन प्रश्नों के उत्तर अग्नि अटकल से पाये जाते थे। इस लिपि के सबसे पुराने उदाहरण दूसरी सहस्राब्दी आम युग पूर्व के हैं। ५०,००० से अधिक अंकित वस्तुओं में से अधिकतर यिनशू स्थान (श्याओट्व़न में, आधुनिक आन्यांग, हेनान प्रांत के पास) में पाए गए थे। वे शांग वंश के अंतिम नौ राजाओं के अग्नि अटकल के परिणाम हैं। इन राजाओं में से सबसे पहले थे वू़ डिंग के, जिनका राज अभिषेक या तो १२५० आम युग पूर्व या फिर १२०० आम युग पूर्व में हुआ था। १०४६ आम युग पूर्व में जब झौउ राजवंश ने शांग राज को उखाङा, तब सहस्रपर्णी पर अटकल करना प्रचलित हुआ, अतः पश्चिमी झोउ राजवंश के समय में शांग राजवंश के समय की तुलना में बहुत कम देववाणीय हड्डियां मिली है। अब तक, कोई भी झोउ स्थान में यिनशू जितनी अंकित हड्डियां नहीं मिली है, परंतु कम सात्रा में उत्कीर्ण देववाणीय हड्डियां उस समय में बहुत स्थानों में काम आती थी (उस समय की बङी जनसंख्या वाले स्थान में ऐसी हड्डीयां मिली हैं, और ऐसे स्थान २००० आम युग के पश्चात और मिलें हैं)।

उद्धरण त्रुटि: "lower-alpha" नामक समूह के लिए `<ref>` टैग्स हैं मगर कोई संबंधित `<references group="lower-alpha"/>` टैग नहीं मिला।
# हानजा

साँचा:ज्ञानसन्दूक कोरियाई नाम

**हानजा**, चीनी वर्णों के लिए प्रयुक्त होने वाला कोरियाई शब्द है। यह उन शब्दों के लिए प्रयुक्त होता है जो चीनी वर्णों से लिए गए हैं और जो कोरियाई उच्चारण के साथ बोले जाते है। हानजा मल या हानजा-इओ वे शब्द हैं जो हानजा के साथ लिखे जाते हैं। हन्मुन का अर्थ शास्त्रीय चीनी लेखन से है, लेकिन हानजा को कभी-कभार हन्मुन के लिए भी प्रयुक्त किया जाता है। हानजा में बहुत परिवर्तन नहीं आया है इसलिए बहुत से चीनी वर्ण वैसे ही हैं जैसे की पारम्परिक चीनी वर्ण। केवल कुछ ही हानजा वर्ण कोरिया के लिए अनुपम हैं।

हालांकि दशक १४४० में, ध्वनि पर आधारित कोरियाई वर्णमाला का आविष्कार, राजा सेजोंग महान ने किया था। सर्वप्रथम इसका बहुत उपयोग नहीं हुआ। तथापि, प्रारम्भिक १९वीं और २०वीं सदी के दौरान इसका उपयोग हानजा से अद्जिक था और यह अब कोरिया की आधिकारिक भाषा है।

पर तब तक, लगभग हर कोई हानजा लिखना और पढ़ना जानता था, इसलिए अधिकान्श प्राचीन कोरियाई पुस्तकें हानजा में लिखी हुई हैं। जो विद्यार्थी कोरियाई इतिहास का अध्ययन करते हैं वे ह्ंजा भी सीखते हैं ताकि एतिहासिक दस्तावेज़ों को पढ़ा जा सके। कोरिया में आज भी बच्चे हानजा सीखते हैं और बहुत से कोरियाई शब्दों की जड़े हानजा में ही हैं।
# पारम्परिक चीनी वर्ण

**पारम्परिक चीनी वर्ण** (सरलीकृत चीनी: 正体字; पारम्परिक चीनी: 正體字) का अर्थ उन वर्णसमूह से है जिनमें नवसृजित वर्ण सम्मिलित नहीं है या वे वर्ण प्रतिस्थापन नहीं है जो १९४६ के पश्चात गढे़ गए थे। इस लिपि के अन्तर्गत अन्य चीनी लिपियों की तुलना में अधिक जटिल वर्ण हैं।

पारम्परिक चीनी वर्ण ताइवान, हांगकांग और मकाउ में प्रयुक्त किए जाते हैं, जबकि मुख्यभूमि चीन, सिंगापुर और मलेशिया में सरलीकृत चीनी वर्ण प्रयुक्त होते हैं।

## इन्हें भी देखें

* मन्दारिन भाषा
* सरलीकृत चीनी
# सरलीकृत चीनी वर्ण

**सरलीकृत चीनी वर्ण** (सरलीकृत चीनी: 简体字; पारम्परिक चीनी: 簡體字) वे वर्ण है जो मुख्यभूमि चीन पर उपयोग के लिए मानकीकृत हैं। यह समकालीन चीनी लिखित भाषा के लिए प्रचलित बहुत से मानकीकृत वर्णसमूहो में से एक है। चीनी जनवादी गणराज्य की सरकार ने साक्षरता बढ़ाने के लिए इन वर्णो को मुद्रण में प्रोत्साहन दिया है। ये आधिकारिक रूप से चीनी जनवादी गणराज्य और सिंगापुर में प्रयुक्त होते हैं।

पारम्परिक चीनी वर्ण मुख्यतः चीनी गणराज्य या ताइवान, हांगकांग और मकाउ में प्रयुक्त होते हैं। विदेशो में रहने वाले चीनी समुदाय पारम्परिक चीनी का उपयोग करते हैं लेकिन मुख्य भूमि चीन के अप्रवासी अधिकांशतः सरलीकृत चीनी का उपयोग करते हैं।

## इन्हें भी देखें

* मन्दारिन भाषा
* पारम्परिक चीनी